Edwin Linkomies

Edwin Johan Lindegard Linkomies (Viipuri, 1894ko abenduaren 22a – Helsinki, 1963ko irailaren 8a) finlandiar politikaria izan zen. Finlandiako lehen ministroa izan zen 1943tik 1944ra.

Edwin Flinck izenarekin jaio zen eta Rauman hezi zen. Helsinkiko Unibertsitatean graduatu zen eta zazpi urtez latinezko literaturako irakasle izan zen. Alemaniako unibertsitateetan ikerketak egin zituen eta bizitza osoan izan zituen harremanak haiekin. Unibertsitateko errektore izan zen 1932tik 1943ra, eta bertako kantziler 1962tik 1963ra.

Fennomaniar Mugimenduko kide izan zen eta 1928an Flinck abizen suediarraren ordez Likomies abizen finlandiarra jarri zuen. Koalizio Nazionaleko Alderdiko kide izan zen, 1933tik 1945era diputatu eta 1943tik 1944ra lehen ministro. Bigarren Mundu Gerra amaitu ondoren, bost urte eta erdiko kartzela-zigorra ezarri zioten Sobietar Batasunaren presioengatik, Jarraipenaren Gerraren arduradunetako bat izateagatik. 1948an askatu zuten, eta politika utzi eta bizitza akademikoari ekin zion.

 Kanpo estekak 

Kategoria:Finlandiako lehen ministroak
Kategoria:Bigarren Mundu Gerrako politikariak
Kategoria:Helsinkin hildakoak
Kategoria:Finlandiako zientzialariak
Kategoria:Latin hizkuntzalariak
Kategoria:Helsinkiko Unibertsitateko ikasleak